เอไอเออู้ฟู่ฟันกำไร1.3หมื่นล.
เน้นขายกรมธรรม์คุ้มครองสุขภาพระยะยาวคุยให้ผลตอบแทนดีกว่าแบบออมทรัพย์
6 มี.ค. 2556

เน้นขายกรมธรรม์คุ้มครองสุขภาพระยะยาวคุยให้ผลตอบแทนดีกว่าแบบออมทรัพย์
เอไอเอไทยคึกกำไร 1.3 หมื่นล้านบาท เน้นขายความคุ้มครอง สร้างผลตอบแทนดีไว้ก่อน 
นายรอน แวน โอเยน ประธานเจ้าหน้าที่บริหาร บริษัท เอไอเอ ประเทศไทย เปิดเผยว่า ในปีที่ผ่านมาบริษัทมีกำไรสุทธิ 452 ล้านเหรียญสหรัฐ หรือประมาณ 13,560 ล้านบาท โดยมีเบี้ยรับปีแรก 16,556 ล้านบาท เติบโต 14% และเบี้ยรับรวมอยู่ที่ 1.03 แสนล้านบาท 
ทั้งนี้ บริษัทมีสัดส่วนแบบประกันที่ให้ความคุ้มครองชีวิตและสุขภาพอยู่ที่ 62% ส่วนที่เหลืออีก 38% เป็นแบบสะสมทรัพย์ ซึ่งกลยุทธ์ในปีนี้จะขายแบบประกันคุ้มครองและสุขภาพเป็นหลัก และผลักดันให้มีสัดส่วนที่เพิ่มขึ้นได้ประมาณ 6570% เนื่องจากเป็นแบบประกันที่ให้ผลตอบแทนที่ดีกว่าแบบระยะสั้น ซึ่งหากเป็นแบบประกันที่ให้ความคุ้มครองบวกกับสะสมทรัพย์ บริษัทก็ยังมีขายอยู่ แต่ถ้าเป็นแบบสะสมทรัพย์เพียงอย่างเดียวจะไม่ทำตลาดแล้ว โดยในปีนี้บริษัทจะมีแบบประกันชีวิตควบการลงทุน หรือยูนิตลิงก์ ออกมาทำตลาดเพิ่มอีกตัวหนึ่ง
นายอนุชา เหล่าขวัญสถิต ผู้จัดการทั่วไป และประธานเจ้าหน้าที่บริหารฝ่ายการลงทุน บริษัท เอไอเอ ประเทศไทย กล่าวว่า ในปีที่ผ่านมาบริษัทได้รับผลตอบแทนจากการลงทุนสูงถึง 9% จากวงเงินลงทุนทั้งหมด 6 แสนล้านบาท แบ่งเป็น การลงทุนในตราสารหนี้ 80-85% ในหุ้น 1015% ส่วนที่เหลือเป็นการลงทุนอื่นๆ แต่คาดว่าปีนี้ผลตอบแทนจากการลงทุนคงไม่ดีเท่ากับปีที่แล้ว โดยเฉพาะการลงทุนในตลาดหุ้นที่อาจมีการชะลอตัวลง